Mga Payo Tungkol Sa Mga Kababaihan Sa Ngalan Ni Allāh, Ang Pinaka-Mapagpala, Ang Pina-Maawain Mga Payo Patungkol Sa Mga Kababaihan Mula Sa Mga Piling Hadith Ang paksa tungkol sa mga kababaihan ay isang malawak at mahabang usapin na kung saan ay nangangailangan ng mahabang oras na talakayan. Gayon pa man, mayroong mga Hadīth ang Rasulullāh (Sallallāhu 'alayhi wa Sallam) na maaari nating maging gabay at magsisilbing payo para sa ating mga kalalakihan patungkol sa mga kababaihan, insha Allāh... Ang Dakilang Allāh 'Azzawajall ay nagsabi; (sa pakahulugan) "...at mamuhay kasama sila ng may kabutihan (o karangalan)." [4:19] "Hinding-hindi ninyo magagawang maging makatarungan sa pagitan ng inyong mga asawa kahit pa ito ay inyong ninanasa, kaya huwag masyadong kumiling sa isa sa kanila (sa pamamagitan ng pagbibigay ng mas marami ninyong panahon at mga panustos) nang sa gayon ay hindi maiwan ang iba na nakabitin. At kung kayo ay magiging makatarungan at gagawin ang lahat ng matuwid, at katatakutan Si Allāh (Subhānahu wa Ta'Alā) - sa pamamagitan ng pag-iwan sa lahat ng mga kamalian o kasamaan - Kung gayon, katotohanan na Si Allāh (Subhānahu wa Ta'Alā) ay palaging Nagpapatawad, Ang Pinaka-Maawain." [4:129] Sa salaysay ni Abū Hurayrah (radhiyallāhu 'anhu): ang Rasulullāh (Sallallāhu 'alayhi wa Sallam) ay nagsabi: "Kunin ninyo ang aking payo tungkol sa mga kababaihan: Pakitunguhan ng may kabutihan ang mga kababaihan, katotohanan sila ay nilikha mula sa isang tadyang, at ang pinaka-baluktot na bahagi ng tadyang ay pinakataas nito. Kung ito'y susubukan mong ituwid; masisira o mababali mo ito, at kung hahayaan mo lang ito, mananatili itong baluktot; kaya pakitunguhan ng mabuti ang mga kababaihan." [Muttafaqun 'alayhi] "Ang babae ay tulad ng isang tadyang, kung itutuwid mo ito - mababali mo ito; at kung nakikinabang ka mula sa kanya, gawin mo samantalang ang pagiging baluktot ay nananatili sa kanya." [Bukhari / Muslim] "Ang babae ay nilikha mula sa tadyang at walang paraan na maitutuwid ito para sa iyo; kaya kung nais mong makinabang mula sa kanya, ikaw ay makikinabang habang ang pagiging baluktot ay nananatili sa kanya. At
Mga Payo Tungkol Sa Mga Kababaihan kung pipilitin mong ituwid siya, mababali mo siya, at ang pagbali sa kanya at ang pag-talāq (pakikipaghiwalay) sa kanya." [Muslim] Komentaryo: Ang salitang "istawsū bin-nisā'i" ay nangangahulugan ng - pangalagaan ang inyong mga asawa. Ano man ang pagsasaayos ng mga salita sa Hadīth, ito ay nagbibigay diin sa kahalagahan ng mabuting pakikitungo sa mga asawa sapagkat ang babae ay likas na hindi lamang mas mahina sa lalaki, kundi siya rin ay mas mahina mag-isip. At dahil sa ang lalaki ay mas may-pag-iisip at nagtataglay ng mas malawak na pagtitiis o pagtitimpi, siya ay nararapat na maging mas mapagpasensiya sa pakikitungo sa kanyang asawa. Ang sekreto ng kaaya-ayang buhay may-pamilya ay nakasalalay sa payo na ito ng Rasulullāh (Sallallāhu 'alayhi wa Sallam) kasabay ng pagdidiin nito sa mabuting pakikitungo sa mga asawa. "...ilan sa inyo ay sinasaktan ang kanilang mga asawa na animo'y mga alipin, at pagkaraan ay tatabi sa kanila sa hulihan ng araw." [Mula sa isang mahabang Hadīth sa Bukhārī at Muslim] Komentaryo: Bagama't pinahintulutan ng Islām ang lalaki, sa di maiiwasang kalagayan o sitwasyon - na pagsalitaan ng masakit ang kanyang asawa, ay nagpayo rin ito ng isang matalinong paraan para dito... Ipinayo nito na unang-una dapat na pagpayuhan at pangaralan niya ang babae (maybahay niya), at kung hindi siya magbabago sa kanyang kinagawian sa pamamagitan ng mga paraang ito, kung gayon ay huminto siya sa pagtabi sa kanya (sa babae), na kung saan ito ay isang malaking babala para sa isang malakas makiramdam na asawa. At kung hindi pa rin siya magbago sa ganitong paraan, kung gayon maaari siyang gumamit ng katamtamang pananakit, subali't sa paraang ito nararapat na iwasan niya ang kanyang ulo at mukha... Hahantong lamang siya sa pananakit kung alam niyang ito ay epektibo, kung hindi mas mainam na iwasan ang paraang ito. Subali't lubos na nakamamangha na ang ilan ay nagsimula sa proseso ng pagbabago sa pamamagitan ng pananakit at gayun rin ng matinding kalupitan na kung saan ay hindi pinahintulutan ng Islām sa anomang sitwasyon. Ito ang aspeto na kung saan ay binigyang linaw ng Rasulullāh (Sallallāhu 'alayhi wa Sallam) sa Hadīth na ito. Pinangatwiranan niya na kung ang asawa ay kailangang-kailangan para sa isang lalaki, at mahirap para sa kanya na lilipas ang gabi na wala ang asawa, kung ganun bakit niya ito sasaktan na parang alipin? Nararapat niyang unawain na siya (ang kanyang maybahay) ay mayroon ding damdamin at ang kanyang posisyon ay katulad ng isa sa dalawang gulong ng kariton ng buhay. At kung sakaling humantong ang lahat sa pananakit sa kanya -- kung gayon ay tingnan muna niya ang tunay na kalagayan nito bago gawin ang bagay na iyon. Hindi dapat siyang mawalan ng paningin sa kahalagahan niya (ie. babae) sa buhay-may-asawa.
Mga Payo Tungkol Sa Mga Kababaihan Sa salaysay ni Abū Hurayrah (radhiyallāhu 'anhu): Ang Rasulullāh (Sallallāhu 'alayhi wa Sallam) ay nagsabi: "Hindi nararapat na magalit ang isang mananampalataya sa mananampalatayang babae (na kanyang asawa); kung kinamumuhian niya ang isa sa mga katangian o pag-uugali niya, siya (naman) ay malulugod sa iba (na mga katangian nito)." [Muslim] Komentaryo: Naglalaman din ang Hadīth na ito ng isang magaling na payo para sa isang masayang buhay may-asawa. Sinasabi nito na bawat tao ay may ilang mabubuting mga katangian at ganun rin ng mga pagkukulang. Pinapayuhan dito ang lalaki na palampasin ang mga pagkukulang na hindi niya gusto sa kanyang asawa at kilalanin ang kanyang mga magagandang katangian. Ganun din naman, ang babae ay pinapayuhan na huwag pa nsinin ang mga pagkukulang ng kanyang mister at mahalin na lamang ang mga mabubuti nitong mga katangian. Sa isang mahabang Hadīth na iniulat ni At-Tirmidhī; na kung saan ay bahagi ng pangaral at payo ng Rasulullāh (Sallallāhu 'alayhi wa Sallam) sa kanyang Hajjatul-Wadā' ay binanggit ang mga kahalintulad na mga bagay na nabanggit sa itaas... At karagdagan ay nabanggit ang tungkol sa karapatan... "...Kayo ay may karapatan sa inyong mga asawa at sila rin ay may karapatan sa inyo. Ang karapatan ninyo (sa kanila) ay ang huwag nilang pahintulutan ang sinoman na ayaw ninyong papasukin sa inyong tahanan, at ang kanilang karapatan (sa inyo) ay ang -- mabuting pagtrato sa kanila sa usapin ng pagkain at pananamit." [At-Tirmidhī] Komentaryo: • Responsibilidad ng babae sa panahon na wala ang kanyang asawa, na bukod sa pangangalaga niya sa kanyang dangal, at sa ari-arian ng kanyang asawa, -- ay huwag magpapapasok ng sinoman sa kanilang tahanan na ayaw ng kanyang mister, gaano man kalapit ang relasyon ng taong iyon sa kanya. • At responsibilidad ng lalaki na manustos, ayon sa kanyang kakayanan, sa mainam na pagkain at pananamit para sa kanyang asawa. Sa salaysay ni Abū Hurayrah: ang Rasulullāh (Sallallāhu 'alayhi wa Sallam) ay nagsabi: "Ang mananampalataya na nagpapakita ng ganap na Īmān (pananampalataya) ay yaong mga nagtataglay ng mabuting pag-uugali; at ang pinakamabuti sa inyo ay yaong pinakamabuti sa kanilang mga kababaihan (mga asawa)." [At-Tirmidhī] Sa salaysay ni 'Abdullāh bin Amr Al-'Ās (radhiyallāhu 'anhumā): Sinabi ng Rasulullāh (Sallallāhu 'alayhi wa Sallam): "Ang mundo ay isang (mabilis lumipas na) kasiyahan; at ang pinakamainam na kasiyahan sa mundo ay
Mga Payo Tungkol Sa Mga Kababaihan ang isang Sālihah (matuwid at mabuti) na asawa." [Muslim] Komentaryo: [Hafiz Salāhuddīn Yūsuf] Binabanggit ng Hadīth na ito ang mga katangian ng isang mabuting babae. Kapag siya ay tinitingnan ng kanyang mister, nabibigyang kaluguran niya ito; kapag siya ay inutusan, sinusunod niya ito; at kapag siya ay wala, binabantayan niya ang kanyang sarili (ang kanyang dangal) at ang ari-arian ng kanyang asawa. [Abū Dāwūd / An-Nasā'i] Binibigyang diin ng Hadīth na ito ang katotohanan na kapag ang tao ay naghahangad ng tagumpay sa mundong ito at sa Kabilang Buhay, nararapat na pumili siya ng isang matuwid na babaeng mapapakasalan. Sa halip na tumingin sa kanyang kagandahan, lahi o angkan, at kayamanan -- nararapat na piliin nito ang kanyang pananampalataya ng higit sa lahat ng iba pang konsiderasyon. Kapag pinili niya ang isang babaeng tapat sa kayang Dīn at mahigpit na sumusunod sa Shari'ah, siya (babae) ay magiging sanhi ng pagpapala para sa kanya sa buhay na ito at sa Kabilang Buhay... Iyan po ang ilan sa mga payo para sa ating mga kalalakihan patungkol sa mabuting pakikitungo sa mga kababaihan sa pamamagitan ng mga piling Hadīth ng Rasulullāh (Sallallāhu 'alayhi wa Sallam). Nawa'y maging kapakipakinabang ang panayam na ito para sa ating lahat, sa dunyā na ito higit lalo na sa Ākhirah, Allāhumma Āmīn! Subhākallāhumma wa bihamdik, wa nash-hadū anlā Ilāha illā Anta, wa nastaghfiruka, wa natūbū ilayk.. JUMADA'L AWWAL 1436 H